Diari Oficial de la Generalitat Valenciana


Sumari del DOGV 1153, del 02-10-1989 (1989/815229)

ORDRE de 12 de setembre de 1989, de la Conselleria de Cultura, Educació i Ciència, per la qual són dictades normes per a l'elecció dels Consells Escolars de centres públics d'ensenyaments especialitzats.
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/09/12/(1)/dof/vci/html**

### Dades del document

Número de DOGV
:   1153

Data del DOGV
:   02-10-1989

Secció del DOGV
:   DISPOSICIONS GENERALS

Número del document
:   1989/815229


Data del document
:   12-09-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 12 de setembre de 1989, de la Conselleria de Cultura, Educació i Ciència, per la qual es dicten normes per a l'elecció dels consells escolars de centres públics d'ensenyaments especializats.  
L?article 30 del Decret 90/1986, de 8 de juliol, del Consell de la Generalitat Valenciana, estableix que els membres electius del Consell Escolar del centre i també els de la Comissió Econòmica seran renovats cada dos anys.  
El Decret 180/1988 de 15 de novembre que modifica l'article 18 del Decret 90/1986, disposa que la Conselleria de Cultura, Educació i Ciència determinarà el període en què haurà de desenrotllar-se el procediment d'elecció dels membres del Consell Escolar dels centres públics d'ensenyaments especialitzats.  
Una vegada expirat el mandat dels representants a que es refereix l'article 1r d'aquesta Ordre, procedeix dictar normes que permeta la renovació d'aquests càrrecs.  
Així mateix, la disposició final primera d'aquests decrets faculta la Conselleria de Cultura, Educació i Ciència, perquè dicte, dins l?àmbit de les seues competències, les disposicions necessàries per a l'acompliment i desenrotllament d'aquests.  
En atenció d'aquests motius i en ús de les facultats que em confereix l'article 35 de la Llei de la Generalitat Valenciana de 30 de desembre de Govern Valencià,  
DISPOSE:  
Article primer  
Aquesta ordre serà d'aplicació als centres de ensenyaments especialitzats dependents d'institucions públiques.  
En són exceptuats en l'aplicació els centres de València ciutat que foren afectats per l'Ordre de convocatòria de 14 de novembre de 1988.  
Article segon  
Abans del dia 26 d'octubre de 1989 serà constituïda en cada centre la Junta Electoral d'acord amb allà previst en l'article 19 del Decret 90/86 de 8 de juliol.  
Article tercer  
Per a la posada en marxa del procés electoral el director durà a terme les accions següents:  
1. Elaboració dels censos electorals dels sectors diversos: pares i mares, professors, alumnes i personal d'administració i serveis amb indicació de noms, cognoms i domicili, i exposició al públic per un termini de vuit dies a l?efecte d?al·legacions per part dels interessats.  
2. Determinació mitjançant sorteig dels membres de sectors diversos que han de formar la Junta Electoral del centre i també d'un membre suplent per cadascun dels sectors afectats.  
3. Comunicació als interessats que han estat designats, mitjançant sorteig, per a formar part de la Junta Electoral del centre i convocatòria a aquests per a la constitució de la Junta.  
4. Així mateix adoptarà totes les mesures preparatòries que calguen per tal de facilitar les diferents actuacions posteriors del procediment d'elecció.  
Article quart  
La celebració de les eleccions dels representants dels diferents sectors de la comunitat escolar en el Consell Escolar del centre es farà abans de 25 de novembre de 1989.  
Article cinqué  
Al llarg del procés electoral, la Junta Electoral del centre durà a terme les accions compreses en l'article 19 del Decret 90/1986 de 8 de juliol.  
Article sisé  
Per al procediment i les fases de les eleccions dels representants dels sectors diversos s'estarà a allà que disposa el decret esmentat en l'article anterior.  
Les associacions de pares d'alumnes podran presentar-hi les seues candidatures.  
Article seté  
Després de concloure el procés d'elecció dels representants dels diferents sectors en el Consell Escolar del centre, la Junta Electoral procedirà en el termini màxim de 24 hores, a la proclamació oficial d'aquests mitjançant una acta que serà publicada en el tauler d'anuncis del centre, indicant que podran ser presentades reclamacions contra la proclamació de candidats en el termini de dos dies, davant la Junta Electoral, la qual resoldrà sobre aquest.  
Transcorregut aquest termini hom trametrà còpia d'aquesta acta als Serveis Territorials d'Educació.  
Article vuité  
Dins el termini dels deu dies següents a la proclamació dels candidats electes per la Junta Electoral, el director procedirà a la convocatòria de la sessió constitutiva del Consell Escolar del centre.  
Article nové  
En cas que el centre atenga necessitats educatives de municipis diversos, formarà part del Consell Escolar, el regidor o el representant de l'Ajuntament en el municipi del qual es trobe situat el centre o, si s'escau, aquell que pogués ser designat amb l'acord previ de les corporacions afectades.  
Article deu  
El professors de les aules externes o seccions dels centres d'ensenyaments especialitzats seran considerats membres del Claustre del centre del qual depenga la secció o les aules externes, a l'efecte de la seua elegibilitat com a membres del Consell Escolar.  
Article onzè  
Amb la mateixa finalitat d'elegibilitat, els alumnes i els pares d'alumnes matriculats en les aules o en les seccions esmentades, seran considerats alumnes o pares d'alumnes del centre del qual aquells depenguen.  
DISPOSICIONS FINALS  
Primera  
Es autoritzada la Secretaria General perquè dicte les instruccions necessàries per la desenrotllament i l'aplicació del que preveu aquesta ordre.  
Segona  
Els directors dels Serveis Territorial de Cultura, Educació i Ciència, els directors dels centres i les Juntes Electorals adoptaran les mesures necessàries de control i seguiment per garantir el normal desenrotllament i constitució del Consell Escolar del centre.  
Tercera  
Aquesta disposició entrarà en vigor el mateix dia de la publicació en el Diari Oficial de la Generalitat Valenciana.  
València, 12 de setembre de 1989.  
El Conseller de Cultura, Educació y Ciència,   
CIPRIA CISCAR I CASABAN


Còpia Permalink ELI